Baltimaade juhtiv IT teenuste pakkuja MicroLink lõpetas oma 2004/2005 finantsaasta juulist detsembrini kestva esimese poolaasta 242,1 miljoni kroonise konsolideeritud käibe ja 11,0 miljoni kroonise puhaskasumiga. Kiireimat kasvu näitas dokumendihaldust ja majandustarkvara ühendav ärirakenduste äriliin, kasvades 23% võrreldes eelmise aastaga. 18% võrra kasvas arvutitöökohtade halduse, serverikeskuste ning erinevate  administreerimisteenustega tegeleva süsteemihalduse äriliini käive.